Document ID: 32003R1214

32003R1214
L 169/30
SLUŽBENI LIST EUROPSKE UNIJE
07.07.2003.
UREDBA KOMISIJE (EZ) br. 1214/2003
od 7. srpnja 2003.
o izmjeni Uredbe (EZ) br. 2368/2002 o provedbi postupka certificiranja Procesa Kimberley za međunarodnu trgovinu neobrađenim dijamantima
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća 2368/2002 od 20. prosinca 2002. o provedbi postupka certificiranja Procesa Kimberley za međunarodnu trgovinu neobrađenim dijamantima (1), kako je zadnje izmijenjena Uredbom Komisije (EZ) br. 803/2003 (2), a posebno njezin članak 17.,
budući da:
(1)
Komisija je primila zahtjev od London Diamond Bourse and Club da se uvrsti na popis iz Priloga V. Uredbi (EZ) br. 2368/2002 (dalje u tekstu „Uredba”).
(2)
London Diamond Bourse and Club dostavio je Komisiji informacije o tome da je ispunio uvjete iz članka 17. Uredbe, osobito da je donio kodeks ponašanja koji će biti obvezujući za sve njegove članove.
(3)
Na temelju dostavljenih informacija Komisija je donijela zaključak da je opravdano London Diamond Bourse and Club uvrstiti na popis iz Priloga V. Uredbi.
(4)
Mjere iz ove Uredbe u skladu su s mišljenjem Odbora iz članka 22. Uredbe (EZ) br. 2368/2002,
DONIJELA JE OVU UREDBU:
Članak 1.
Tekst sadržan u Prilogu ovoj Uredbi dodaje se Prilogu V. Uredbi (EZ) br. 2368/2002.
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 7. srpnja 2003.

Labels: 7
3
14
11